31.1.2023
EL
Επίσημη Εφημερίδα της Ευρωπαϊκής Ένωσης
L 28/29
4.
Ο μέγιστος αριθμός σκαφών ανεφοδιασμού είναι τρία σκάφη ανεφοδιασμού για την υποστήριξη τουλάχιστον δέκα σκαφών γρι-γρι, όλα δε τα ανωτέρω σκάφη φέρουν τη σημαία κράτους μέλους.
Η διάταξη αυτή δεν εφαρμόζεται στα κράτη μέλη που χρησιμοποιούν μόνο ένα σκάφος ανεφοδιασμού. 5.
Ένα σκάφος γρι-γρι δεν επιτρέπεται να υποστηρίζεται από περισσότερα του ενός σκάφη ανεφοδιασμού με σημαία κράτους μέλους σε καμία χρονική στιγμή.
6.
Η Ένωση δεν καταχωρίζει κανένα νέο ή πρόσθετο σκάφος ανεφοδιασμού στο μητρώο αδειοδοτημένων σκαφών της IOTC.
Άρθρο 32 Καρχαριοειδή 1.
Απαγορεύεται η διατήρηση επί του σκάφους, η μεταφόρτωση ή η εκφόρτωση ολόκληρου αλεπόσκυλου ή τεμαχίου αυτού, όλων των ειδών της οικογένειας Alopiidae, σε οποιονδήποτε τύπο αλιείας. 2.
Απαγορεύεται η διατήρηση επί του σκάφους, η μεταφόρτωση ή η εκφόρτωση ολόκληρου ωκεάνιου λευκού καρχαρία (Carcharhinus longimanus) ή τεμαχίου αυτού σε οποιονδήποτε τύπο αλιείας, πλην όσον αφορά αλιευτικά σκάφη ολικού μήκους κάτω των 24 m που ασχολούνται αποκλειστικά με αλιευτικές δραστηριότητες στην αποκλειστική οικονομική ζώνη του κράτους μέλους της σημαίας, υπό την προϋπόθεση ότι τα αλιεύματά τους προορίζονται αποκλειστικά για τοπική κατανάλωση. 3.
Σε περίπτωση που αλιευθούν κατά λάθος δείγματα των ειδών που αναφέρονται στις παραγράφους 1 και 2, δεν τους προκαλούνται βλάβες και απελευθερώνονται αμέσως.
Άρθρο 33 Διαβολόψαρο 1.
Τα ενωσιακά αλιευτικά σκάφη δεν αλιεύουν, ούτε και διατηρούν επί του σκάφους, μεταφορτώνουν, εκφορτώνουν, αποθηκεύουν, προσφέρουν προς πώληση ή πωλούν ολόκληρο διαβολόψαρο (οικογένεια Mobulidae, συμπεριλαμβανομένων των γενών Manta και Mobula) ή τεμάχιο αυτού, εκτός εάν οι ιχθύες που αλιεύονται καταναλώνονται απευθείας από τις οικογένειες των αλιέων («αλιεία με σκοπό τη διαβίωση»).
Ωστόσο, τα διαβολόψαρα που αλιεύονται ακούσια από δραστηριότητες μη βιομηχανικής αλιείας (άλλου τύπου πλην της αλιείας επιφανείας, δηλαδή γρι-γρι, πετονιές και καλάμια, σκάφη με απλάδια, σκάφη με καθετή και με συρτή, ή της αλιείας με παραγάδια από σκάφη νηολογημένα στο μητρώο αδειοδοτημένων σκαφών της IOTC) μπορούν να εκφορτώνονται μόνο για τους σκοπούς της τοπικής κατανάλωσης. 2.
Όλα τα αλιευτικά σκάφη, εκτός από εκείνα που εμπλέκονται σε αλιεία με σκοπό τη διαβίωση, απελευθερώνουν αμέσως ζωντανά και χωρίς τραυματισμούς, στον βαθμό που είναι εφικτό, τα διαβολόψαρα μόλις αυτά εντοπιστούν στο δίχτυ, στο άγκιστρο ή στο κατάστρωμα, κατά τρόπο που θα επιφέρει τη μικρότερη δυνατή βλάβη στα εν λόγω δείγματα.
Τ μ ήμ α 6 Π ε ρ ιο χ ή τ ης σ ύ μ β α σ ης S P RF MO
Άρθρο 34 Πελαγική αλιεία 1.
Μόνον όσα κράτη μέλη ασκούσαν ενεργά δραστηριότητες πελαγικής αλιείας στην περιοχή της σύμβασης SPRFMO τα έτη 2007, 2008 ή 2009 δύνανται να αλιεύουν πελαγικά αποθέματα στην εν λόγω περιοχή, σύμφωνα με τα TAC που ορίζονται στο παράρτημα I-Η. 2.
Τα κράτη μέλη που αναφέρονται στην παράγραφο 1 περιορίζουν την ολική χωρητικότητα των αλιευτικών σκαφών υπό τη σημαία τους, τα οποία αλιεύουν πελαγικά αποθέματα το 2023, στο συνολικό επίπεδο της Ένωσης που καθορίζεται σε ολική χωρητικότητα 78 600 κόρων στην εν λόγω περιοχή.